**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**АПРИЛ 2020 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 27.04.2020г. | Сигнал постъпил на едно гише в РИОСВ-Враца | Сигнал постъпил на едно гише в РИОСВ-Враца, относно битово-фекално замърсяване на дренажни води в с. Паволче. | РИОСВ-Враца  Община Враца | От експерти на РИОСВ-Враца е извършена проверка на частен жилищен имот в с. Паволче. С цел установяване наличието на замърсяване, от Регионална лаборатория-Враца към Изпълнителна агенция по околна среда са взети водни проби за анализ от дренажните води. След извършване на лабораторното изпитване, резултатите ще бъдат предоставени на община Враца за предприемане на действия по компетентност.  Съгласно чл. 46, ал. 4, т. 2 от Закона за водите (ДВ, бр. 67/1999г.) за обекти, формиращи битово-фекални отпадъчни води в границите на населените места и селищните образувания без изградена канализационна система се прилагат разпоредбите на Закона за устройство на територията.  Съгласно Чл. 87, ал. 1 от ЗУТ в населени места и селищни образувания със зони за ниско застрояване или в части от тях без канализация битовите отпадъчни води се заустват във водоплътни изгребни ями, които отговарят на техническите и санитарно-хигиенните изисквания. |
| 2. | 28.04.2020г. | Сигнал препратен в РИОСВ-Враца от ДФ „Земеделие“ | Сигнал препратен в РИОСВ-Враца от ДФ „Земеделие“ относно нерегламентирано палене на пасища и изсичане на гори в землището на с. Очин дол, общ. Мездра | РИОСВ-Враца  ДПП „Врачански Балкан“,  ТП ДГС – Мездра,  Община Мездра,  кметски наместник на с. Очин дол | Извършена е проверка на място, в присъствието на представители на ДПП „Врачански Балкан“, ТП ДГС – Мездра, Община Мездра, кметски наместник на с. Очин дол и жалбоподателя. Направен е обход на различни терени и територии в землището на селото, където се констатират наличие на следи от палежи, приличащи на кръгове с диаметър около 1 м, както и изсичане на единични или групи дървета на открити пространства. От обходените територии са взети GPS координати за установяване както собствеността на съответните имоти, така и тяхното разположение спрямо границата на ПП „Врачански Балкан“, с цел предприемане на съответните административни мерки от страна на РИОСВ-Враца. |